CELEX: 32022R0854
Language: fi
Date: 2022-05-31 00:00:00
Title: Komission täytäntöönpanoasetus (EU) 2022/854, annettu 31 päivänä toukokuuta 2022, täytäntöönpanoasetuksen (EU) 2020/2235 liitteen III muuttamisesta siltä osin kuin on kyse yhdistettyjen eläinterveys- ja virallisten todistusten malleista tiettyjen eläinperäisten tuotteiden lähetysten unioniin tuloa varten (ETA:n kannalta merkityksellinen teksti)

1.6.2022   
               
               
                  FI
               
               
                  Euroopan unionin virallinen lehti
               
               
                  L 150/69
               
            
         KOMISSION TÄYTÄNTÖÖNPANOASETUS (EU) 2022/854,
         annettu 31 päivänä toukokuuta 2022,
         täytäntöönpanoasetuksen (EU) 2020/2235 liitteen III muuttamisesta siltä osin kuin on kyse yhdistettyjen eläinterveys- ja virallisten todistusten malleista tiettyjen eläinperäisten tuotteiden lähetysten unioniin tuloa varten
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (1) ja erityisesti sen 7 artiklan 2 kohdan a alakohdan,
         ottaa huomioon tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta 9 päivänä maaliskuuta 2016 annetun Euroopan parlamentin ja neuvoston asetuksen (EU) 2016/429 (2) (”eläinterveyssäännöstö”) ja erityisesti sen 238 artiklan 3 kohdan ja 239 artiklan 3 kohdan,
         ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (3) (virallista valvontaa koskeva asetus) ja erityisesti sen 90 artiklan ensimmäisen kohdan a ja b alakohdan ja 126 artiklan 3 kohdan,
         sekä katsoo seuraavaa:
         
                     (1)
                  
                  
                     Komission täytäntöönpanoasetuksessa (EU) 2020/2235 (4) vahvistetaan säännöt, jotka koskevat asetuksessa (EU) 2016/429 säädettyjä eläinterveystodistuksia, asetuksessa (EU) 2017/625 säädettyjä virallisia todistuksia ja kyseisiin asetuksiin perustuvia yhdistettyjä eläinterveys- ja virallisia todistuksia, joita edellytetään tiettyjen eläinten ja tavaroiden lähetysten unioniin tuloa varten. Täytäntöönpanoasetuksen (EU) 2020/2235 liitteessä III vahvistetaan muiden muassa yhdistettyjen eläinterveys- ja virallisten todistusten mallit tiettyjen ihmisravinnoksi tarkoitettujen eläinperäisten tuotteiden lähetysten unioniin tuloa varten.
                  
               
                     (2)
                  
                  
                     Täytäntöönpanoasetuksen (EU) 2020/2235 liitteessä III olevassa 1 luvussa vahvistetaan yhdistetyn eläinterveys- ja virallisen todistuksen malli ihmisravinnoksi tarkoitetun kotieläiminä pidettävien nautaeläinten tuoreen lihan, lukuun ottamatta mekaanisesti erotettua lihaa, unioniin tuloa varten (MALLI ’BOV’). Kyseisen mallin osaa I koskevien huomautusten kohtaa I.27 olisi täydennettävä tavaran luonteen kuvauksessa puuttuvalla luokalla ”muut eläimen osat”. Tämän vuoksi on tarpeen muuttaa kyseistä mallia.
                  
               
                     (3)
                  
                  
                     Täytäntöönpanoasetuksen (EU) 2020/2235 liitteessä III olevissa 33, 34 ja 35 luvussa vahvistetaan yhdistettyjen eläinterveys- ja virallisten todistusten mallit ihmisravinnoksi tarkoitetun raakamaidon (MALLI ’MILK-RM’), ihmisravinnoksi tarkoitettujen maitotuotteiden, jotka ovat peräisin raakamaidosta tai joille ei ole tarpeen tehdä erityistä riskinvähentämiskäsittelyä (MALLI ’MILK-RMP/NT’), ja ihmisravinnoksi tarkoitettujen maitotuotteiden, joille on tehtävä pastörointi (MALLI ’DAIRY-PRODUCTS-PT’), unioniin tuloa varten. Kyseisiin malleihin sisältyviä eläinten terveyttä koskevia vakuutuksia olisi selkeytettävä siltä osin kuin on kyse maidon alkuperään liittyvistä eläinterveyttä koskevista vaatimuksista. Tämän vuoksi on tarpeen muuttaa kyseisiä malleja.
                  
               
                     (4)
                  
                  
                     Sen vuoksi täytäntöönpanoasetuksen (EU) 2020/2235 liitettä III olisi muutettava.
                  
               
                     (5)
                  
                  
                     Jotta vältettäisiin kaupan häiriöt täytäntöönpanoasetuksen (EU) 2020/2235 liitteessä III olevissa 1, 33, 34 ja 35 luvussa esitettyjen yhdistettyjen eläinterveys- ja virallisten todistusten mallien kattamien eläinperäisten tuotteiden lähetysten unioniin tulon osalta, täytäntöönpanoasetuksen (EU) 2020/2235, sellaisena kuin sitä sovelletaan ennen tällä täytäntöönpanoasetuksella tehtyjä muutoksia, mukaisesti myönnettyjen yhdistettyjen eläinterveys- ja virallisten todistusten käyttö olisi edelleen sallittava siirtymäkauden ajan tietyin edellytyksin.
                  
               
                     (6)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan täytäntöönpanoasetuksen (EU) 2020/2235 liite III tämän asetuksen liitteen mukaisesti.
         
         
            2 artikla
            Helmikuun 15 päivään 2023 ulottuvan siirtymäkauden ajan tiettyjen eläinperäisten tuotteiden lähetysten, joiden mukana on täytäntöönpanoasetuksen (EU) 2020/2235, sellaisena kuin sitä sovelletaan ennen kyseiseen täytäntöönpanoasetukseen tällä täytäntöönpanoasetuksella tehtyjä muutoksia, liitteessä III olevissa 1, 33, 34 ja 35 luvussa esitettyjen mallien mukaisesti myönnetyt asianmukaiset yhdistetyt eläinterveys- ja viralliset todistukset, tulo unioniin on edelleen sallittua, edellyttäen että kyseinen yhdistetty eläinterveys- ja virallinen todistus myönnettiin viimeistään 15 päivänä marraskuuta 2022.
         
         
            3 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 31 päivänä toukokuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 139, 30.4.2004, s. 55.
         
            (2)  EUVL L 84, 31.3.2016, s. 1.
         
            (3)  EUVL L 95, 7.4.2017, s. 1.
         
            (4)  Komission täytäntöönpanoasetus (EU) 2020/2235, annettu 16 päivänä joulukuuta 2020, Euroopan parlamentin ja neuvoston asetusten (EU) 2016/429 ja (EU) 2017/625 soveltamissäännöistä siltä osin kuin on kyse eläinterveystodistusten malleista, virallisten todistusten malleista ja yhdistettyjen eläinterveys- ja virallisten todistusten malleista tiettyjen eläinten ja tavaroiden luokkien lähetysten unioniin tuloa ja unionin sisällä tapahtuvia siirtoja varten, tällaisia todistuksia koskevasta virallisesta sertifioinnista sekä asetuksen (EY) N:o 599/2004, täytäntöönpanoasetusten (EU) N:o 636/2014 ja (EU) 2019/628, direktiivin 98/68/EY ja päätösten 2000/572/EY, 2003/779/EY ja 2007/240/EY kumoamisesta (EUVL L 442, 30.12.2020, s. 1).
      
      
         
            LIITE
            Muutetaan täytäntöönpanoasetuksen (EU) 2020/2235 liite III seuraavasti:
            
                        a)
                     
                     
                        Korvataan 1 luvussa olevassa ihmisravinnoksi tarkoitetun kotieläiminä pidettävien nautaeläinten tuoreen lihan, lukuun ottamatta mekaanisesti erotettua lihaa, unioniin tuloa varten esitetyssä yhdistetyn eläinterveys- ja virallisen todistuksen mallissa (Malli ’BOV’) olevien osaa I koskevien huomautusten kohta I.27 seuraavasti:
                        
                                    ”Kohta I.27:
                                 
                                 
                                    Käytetään harmonoidun järjestelmän asianmukaista HS-koodia: 02.01, 02.02, 02.06, 05.04 tai 15.02.
                                 
                              Lähetyksen kuvaus:
                        
                                     
                                 
                                 
                                    ”Tavaran luonne”: ilmoitetaan ”koko ruho”, ”puoliruho”, ”ruhon neljänneksiä”, ”muita eläimen osia” tai ”leikattuja ruhonosia”.
                                 
                              
                                     
                                 
                                 
                                    ”Käsittelytapa”: tarvittaessa mainitaan ”luuttomaksi leikattu”, ”luullinen” ja/tai ”raakakypsytetty”. Kun kyseessä on jäädytetty liha, ilmoitetaan ruhonosien/palojen jäädytyspäivä (kk/vv).”
                                 
                              
                  
                        b)
                     
                     
                        Korvataan 33–35 luku seuraavasti:
                        ”33 LUKU
                        
                           YHDISTETYN ELÄINTERVEYS- JA VIRALLISEN TODISTUKSEN MALLI IHMISRAVINNOKSI TARKOITETUN RAAKAMAIDON UNIONIIN TULOA VARTEN (MALLI ’MILK-RM’)
                        
                        
                           
                        
                           
                        
                           
                        
                           
                        
                           
                        34 LUKU
                        
                           YHDISTETYN ELÄINTERVEYS- JA VIRALLISEN TODISTUKSEN MALLI IHMISRAVINNOKSI TARKOITETTUJEN MAITOTUOTTEIDEN, JOTKA OVAT PERÄISIN RAAKAMAIDOSTA TAI JOILLE EI OLE TARPEEN TEHDÄ ERITYISTÄ RISKINVÄHENTÄMISKÄSITTELYÄ, UNIONIIN TULOA VARTEN (MALLI ’MILK-RMP/NT’)
                        
                        
                           
                        
                           
                        
                           
                        
                           
                        
                           
                        
                           
                        35 LUKU
                        
                           YHDISTETYN ELÄINTERVEYS- JA VIRALLISEN TODISTUKSEN MALLI IHMISRAVINNOKSI TARKOITETTUJEN MAITOTUOTTEIDEN, JOILLE ON TEHTÄVÄ PASTÖROINTI, UNIONIIN TULOA VARTEN (MALLI ’DAIRY-PRODUCTS-PT’)
                        
                        
                           
                        
                           
                        
                           
                        
                           
                        
                           
                        
                           ”